
VLÁDNY NÁVRH


Z Á K O N 

z ............... 2026, 

ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov 

 
Národná rada Slovenskej republiky sa uzniesla na tomto zákone:

Čl. I

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z.,  zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z., zákona č. 374/2014 Z. z., zákona č. 171/2015 Z. z., zákona č. 357/2015 Z. z., zákona č. 375/2015 Z. z., zákona č. 91/2016 Z. z., zákona č. 301/2016 Z. z., zákona č. 310/2016 Z. z., zákona č. 315/2016 Z. z., zákona č. 352/2016 Z. z., zákona č.146/2017 Z. z., zákona č. 243/2017 Z. z., zákona č. 177/2018 Z. z., zákona č. 372/2018 Z. z., zákona č. 221/2019 Z. z.,  zákona č. 134/2020 Z. z., zákona č. 360/2020 Z. z., zákona č. 423/2020 Z. z., zákona č. 214/2021 Z. z., zákona č. 310/2021 Z. z., zákona č. 368/2021 Z. z.,  zákona č. 503/2021 Z. z., zákona č. 101/2022 Z. z.,  zákona č. 113/2022 Z. z., zákona č. 121/2022 Z. z., zákona č. 137/2022 Z. z., zákona č. 389/2022 Z. z., zákona č. 402/2022 Z. z.,  zákona č. 520/2022 Z. z., zákona č. 72/2023 Z. z., zákona č. 118/2024 Z. z., zákona č. 142/2024 Z. z., zákona č. 201/2024 Z. z., zákona č. 70/2025 Z. z. a zákona č. 150/2025 Z. z. sa mení a dopĺňa takto:

1. V § 4 ods. 3 štvrtej vete sa za slová „minister financií“ vkladajú slová „Slovenskej republiky (ďalej len „minister financií“)“ a na konci sa pripája táto veta: „Schválenie vládou alebo ministrom financií sa nevyžaduje, ak ide o úpravu limitov verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy vykonávanú prostredníctvom informačného systému ministerstva financií  podľa § 14 ods. 2 a ide o vzájomnú úpravu limitov verejných výdavkov, ktorá má neutrálny vplyv na celkový limit verejných výdavkov.“.

2. V § 6 ods. 7 prvej vete sa vypúšťajú slová „Slovenskej republiky“ (ďalej len „minister financií“) a na konci sa pripája bodkočiarka a tieto slová: „to sa nevzťahuje na postup podľa odseku 8“.

3. § 6 sa dopĺňa odsekom 8, ktorý znie:
„(8) Schválenie vládou alebo ministrom financií podľa odseku 7 sa nevyžaduje, ak ide o úpravu limitov verejných výdavkov v rámci štátneho rozpočtu vykonávanú prostredníctvom informačného systému ministerstva financií podľa § 14 ods. 2 a ide o vzájomnú úpravu limitov verejných výdavkov medzi kapitolami, ktorá má neutrálny vplyv na limit verejných výdavkov štátneho rozpočtu; tým nie sú dotknuté § 15 až 18.“.

4. V § 9 ods. 3 prvej vete sa na konci pripája čiarka a tieto slová: „ako aj v čase a výške neisté výdavky“.

5. V § 14 ods. 2 sa na konci pripája bodkočiarka a tieto slová: „nedodržanie takto určeného postupu sa považuje za porušenie povinnosti podľa tohto zákona“.

6. V § 15 ods. 1 prvej vete sa na konci pripája bodkočiarka a  tieto slová: „to sa nevzťahuje na prostriedky Európskej únie a prostriedky štátneho rozpočtu určené na financovanie spoločných programov Slovenskej republiky a Európskej únie, pri ktorých sa vzájomná úprava záväzných ukazovateľov medzi kapitolami v rovnakej výške vykonáva v informačných systémoch ministerstva financií“ a v štvrtej vete sa za slovom „výdavkov“ vypúšťa bodkočiarka a slová „týmto nie je dotknuté ustanovenie § 17 ods. 4 poslednej vety“.

7. V § 17 ods. 1 sa vypúšťajú slová „s výnimkou podľa odseku 4“.

8. V § 17 sa vypúšťa odsek 4. 
Poznámky pod čiarou k odkazom 19a až 19c sa vypúšťajú.

9. V § 18 ods. 4 úvodná veta znie: „Správca kapitoly je povinný požiadať ministerstvo financií o viazanie rozpočtových prostriedkov v rozpočte kapitoly, ak“.

10. V § 18 ods. 5 úvodná veta znie: „Rozpočtová organizácia je povinná požiadať správcu kapitoly o viazanie rozpočtových prostriedkov v rozpočte rozpočtovej organizácie, ak“.

11. V § 19 ods. 12 druhej vete sa za slovo ,,spoločnosť“ vkladá čiarka a slová ,,okrem obchodnej spoločnosti v zakladateľskej pôsobnosti obce alebo vyššieho územného celku“ a na konci sa pripája bodkočiarka a tieto slová: ,,obchodná spoločnosť v zakladateľskej pôsobnosti obce alebo vyššieho územného celku do 30 dní písomne oznámi ministerstvu financií uzavretie zmluvy o úvere alebo zmluvy o pôžičke v sume presahujúcej 1 000 000 eur“.

1. V § 22 ods. 1 sa vypúšťajú slová „a v § 17 ods. 4“.

1. V § 28 ods. 2 štvrtej vete sa slová „sa rozpočtujú a sledujú sa na samostatnom účte“ nahrádzajú slovami „je príspevková organizácia povinná osobitne sledovať“.

1. V § 32 sa vypúšťa druhá veta.

1. Príloha sa dopĺňa tretím bodom, ktorý znie:
„3. Smernica Rady (EÚ) 2024/1265 z 29. apríla 2024, ktorou sa mení smernica 2011/85/EÚ o požiadavkách na rozpočtové rámce členských štátov (Ú. v. EÚ L, 2024/1265, 30. 4. 2024).“.


Čl. II

Tento zákon nadobúda účinnosť 1. januára 2027.  

